text: 
  LONDON
  
  De europæiske stålfabrikker befinder sig midt i den værste nedgang i 
  ti år, uden udsigt til forbedring i år. Men det er tid til at købe 
  aktier i stålindustrien, siger erhvervsanalytikere. Stålfabrikanterne var 
  blandt dem, der blev hårdest ramt af nedgangskonjunkturen i 1991, og 
  efter en kort periode med stigende efterspørgsel på aktier i 
  stålindustrien først på året, er kurserne nu faldet igen i de sidste 
  par måneder.
  
  Det gør aktierne til et naturligt tiltrækningsobjekt lige så snart, 
  investorerne ser mere lyst på Europas økonomi i 1993, siger 
  erhvervsanalytikerne. De tre favoritter er British Steel Plc, det tyske
   Thyssen AG og det svenske SSAB Svenskt Stål AB.
  
  " Investorerne kan blive mere entusiastiske omkring stålindustrien længe
   før et konjunkturopsving viser sig, " skrev Edward Hadas, der er 
  analytiker af den europæiske stålindustri hos Morgan Stanley 
  International i London, fornylig i en bemærkning om British Steel. " 
  Der skal ikke meget mere til end blot det mindste glimt af håb om 
  en snarlig forbedring. "
  
  
  
  